ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 22. februára 2006 
								Materiál č.: 3540/2006 
								K bodu.: 34

S T A N O V I S K O

k návrhu zákona, ktorým sa mení a dopĺňa zákon č. 215/2002 Z.z. o elektronickom podpise a o zmene a doplnení niektorých zákonov v znení zákona č. 679/2005 Z.

I

Návrh zákona, ktorým sa mení a dopĺňa zákon č. 215/2002 Z.z. o elektronickom podpise a o zmene a doplnení niektorých zákonov v znení zákona č. 679/2005 Z.z. podľa Plánu legislatívnych úloh vlády SR na rokovanie vlády Slovenskej republiky predkladá podpredseda vlády a minister hospodárstva SR Jirko Malchárek.

II

Predložený návrh zákona preberá právne akty Európskej únie, zavádza tri úrovne elektronického podpisu,  rieši podrobnosti, ktoré súvisia s týmito novými úrovňami podpisov a taktiež reaguje na poznatky získané pri aplikácii zákona v praxi.

III

Legislatívna rada vlády SR návrh zákona prerokovala na svojom zasadnutí dňa 20. februára 2006 a odporučila návrh zákona dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania legislatívnej rady vlády SR do návrhu zákona zapracoval (5 pripomienok) a odporúča vláde SR návrh zákona schváliť v predloženom znení.

V Bratislave 21. februára 2006 
Vypracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy